หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 568

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

การจัดการเมื่อคอมพิวเตอร์แฮงค์

เป็นเรื่องธรรมดามาก ๆ
เลยที่จะเกิดอาการแฮงค์ ของเครื่องคอมพิวเตอร์
อาจจะเรียกได้ว่าเป็นผลเนื่องจาก ระบบของ Windows
ยังมีปัญหาต่าง ๆ อยู่ โดยที่หลาย ๆ ท่านก็ยังบอกว่าไม่มี
Windows รุ่นไหนหรอกครับที่จะสมบูรณ์ที่สุด
ทุกอย่างย่อมต้องมีปัญหา และมีการแก้ไขปรับปรุงไปเรื่อย ๆ
ครับ เข้าเรื่องกันดีกว่า ว่าเราควรจะทำอย่างไรดี เมื่อจู่
ๆ เครื่องคอมพิวเตอร์ที่กำลังใช้งาน (หรือเล่น)
อย่างเมามัน เกิดอาการนิ่งไปซะดื้อ ๆ ซะนี่
แต่อย่าเพิ่งคิดนะครับ ว่าผมจะสอนวิธีแก้ไขปัญหาต่าง ๆ
ที่จริงต้องบอกว่า การแก้ไขปัญหาแบบนี้ทำได้ยากมาก ๆ
เลยครับ เพราะสาเหตุของการแฮงค์ มีได้ร้อยแปดพันเก้า
ต้องไล่ไปทีละจุดทีเดียว จนกว่าจะเจอต้นเหตุของปัญหานั้น ๆ
จริง ๆ เอาเป็นว่า วันนี้
จะแนะนำสิ่งที่ควรทำในเบื้องต้นเท่านั้น
ลองทำดูทีละขั้นตอนกันนะครับ

อย่าเพิ่งกดปุ่ม
Reset หรือปิดเครื่องในทันที

เมื่อเครื่องคอมพิวเตอร์แฮงค์
หรือนิ่งค้างไม่ยอมรับการทำงานต่าง ๆ โดยปกติแล้ว
อย่าพยายามกดปุ่ม Reset หรือปิดเครื่องในทันที
เพราะการทำแบบนั้น อาจจะมีผลทำให้อุปกรณ์ต่าง ๆ โดยเฉพาะ
ฮาร์ดดิสก์ มีปัญหาหรือเสื่อมสภาพได้เร็วขึ้น
การปิดเครื่อง ควรจะเป็นวิธีสุดท้ายที่จะทำ
เมื่อไม่สามารถทำอะไรได้แล้วจริง ๆ เท่านั้น

พยายามปิดโปรแกรมหรือซอฟต์แวร์ที่ค้างอยู่

สิ่งแรกที่ควรทำ
คือให้พยายามปิดโปรแกรมหรือซอฟต์แวร์ที่ใช้งานอยู่และเกิดการค้างขึ้นมา
โดยวิธีการคือ ให้กดปุ่ม Ctrl + Alt + Del พร้อม ๆ กันทั้ง
3 ปุ่ม ซึ่งจะมีหน้าต่างเมนูของการ Close Program ขึ้นมา
เราสามารถทำการเลือกปิดซอฟต์แวร์บางตัว (
ที่มีปัญหาหรือค้างอยู่ขณะนั้น) ได้เลย โดยปกติ
หากมีซอฟต์แวร์ที่มีปัญหาค้างอยู่ มักจะมีข้อความว่า Not
Responding ต่อท้ายชื่อซอฟต์แวร์ตัวนั้น ๆ ด้วยเสมอ
ก็ให้เลือกปิดไปเลยครับ (ถ้ายังสามารถปิดได้) โดยกดที่ปุ่ม
End Task ซึ่งหากไม่มีปัญหาอะไรมาก
จะสามารถปิดโปรแกรมนั้นได้ทันที และหลังจากนั้น
ก็ควรที่จะสั่ง Restart Computer ใหม่สักครั้ง
ก่อนที่จะใช้งานต่อไป

แต่ถ้าในขณะนั้น
ไม่สามารถปิดซอฟต์แวร์ต่าง ๆ ได้เลย เราจะทำอะไรได้บ้าง
อย่างแรกคือ ให้ทำการทดลองสั่ง Shutdown โดยการกดที่ปุ่ม
Shut Down ซึ่งเครื่องอาจจะรับหรือไม่รับก็ได้
ให้ทดลองดูก่อนครับ

ถ้ากดที่ Shut Down
แล้วก็ยังไม่สามารถทำอะไรได้ ขั้นตอนต่อไปคือการกดปุ่ม
Ctrl + Alt + Del พร้อม ๆ กันซ้ำอีกครั้ง
ถ้าอ่านตามคำอธิบายด้านบนก็จะบอกว่า เป็นการ Restart
Computer ใหม่ครับ

ในบางครั้ง เมื่อเราสั่ง
Shutdown อาจจะมีเมนูขึ้นมาถามว่า
ยังมีซอฟต์แวร์ที่ใช้งานอยู่ จะให้รอ ( Wait)
หรือปิดเครื่องไปเลย ( Shut Down) เผื่อไว้ว่า
บางครั้งเราอาจจะต้องการเวลาบ้าง เพื่อให้มีการ Close
ซอฟต์แวร์ตัวนั้นจริง ๆ ตรงนี้ก็ให้เลือก Shut Down
ไปเลยครับ

ทำไมต้องปิดซอฟต์แวร์เหล่านี้ก่อนด้วย

หลาย ๆ ท่านคงสงสัยสิครับ
ว่าทำไมเราจึงต้องปิดซอฟต์แวร์เหล่านี้ก่อน ทั้ง ๆ ที่
ความเป็นจริงแล้ว ถ้าเครื่องค้าง เราก็กดปุ่ม Reset
หรือกดปุ่มปิดเครื่องแล้วเปิดใหม่เลยก็ได้
ก็ขอแนะนำหลักการง่าย ๆ ครับว่า
หากสามารถปิดเครื่องแบบปกติได้ เราควรจะทดลองทำดูก่อนครับ
เพราะว่าถ้าเรามีการปิดเครื่องหรือ Shut Down ได้
จะเป็นการเคลียร์ข้อมูลต่าง ๆ ที่ใช้งานของฮาร์ดดิสก์
ให้เรียบร้อยก่อนการ Shut Down จริง ๆ ครับ
และเมื่อเปิดเครื่องใหม่ ก็จะสามารถใช้งาน
ต่อไปได้ตามปกติทันที ( ถ้าหากไม่มีปัญหาทางฮาร์ดแวร์จริง
ๆ)

จะเกิดอะไรขึ้น หากไม่มีการ Shut Down
ก่อนปิดสวิทช์ไฟ
ถ้าหากไม่สามารถทำการ Shut Down
ได้ก่อนการปิดเครื่อง เมื่อเราเปิดเครื่องมาใหม่ในครั้งต่อ
ๆ ไป Windows จะมีการตรวจสอบการทำงานของฮาร์ดดิสก์ก่อนเสมอ
โดยการเรียกโปรแกรม Scandisk ขึ้นมาทำงาน เราสามารถข้าม
ขั้นตอนนี้ไปได้โดยการกด Enter เพื่อออกจากการทำ Scandisk
ได้เลย (แต่ปกติแล้ว ก็ควรจะรอให้เครื่อง Scandisk
ให้เรียบร้อยจะดีกว่า) หรือในบางครั้ง
หากมีปัญหาค่อนข้างมากจริง ๆ เราอาจจะเห็นเมนูให้เลือกเข้า
Safe Mode ซึ่งควรที่จะเลือกเข้า Sefe Mode
สักครั้งหนึ่งก่อน ถ้าหากเครื่องไม่มีปัญหาอะไรจริง ๆ
ก็สั่ง Restart Windows ใหม่
ทุกอย่างก็จะกลับมาทำงานเป็นปกติเหมือนเดิมครับ

Blue Screen คืออะไร
หลาย ๆ
คนคงจะเคยได้ยินคำ ๆ นี้มาบ้างแล้ว ที่จริงแล้ว Blue
Screen ก็คือการแฮงค์
ของเครื่องคอมพิวเตอร์แบบหนึ่งนั่นเอง
แต่แทนที่จะมีอาการแบบ นิ่ง หรือค้างไปเฉย ๆ ที่หน้าจอ
จะกลายเป็นสีฟ้า และมีตัวหนังสือบอกรายละเอียดต่าง ๆ
(ที่อ่านไม่เห็นจะเข้าใจเลย) ส่วนใหญ่แล้ว
ก็จะมีข้อความบอกว่า ให้กดคีย์อะไรก็ได้ เพื่อทำงานต่อไป
หรือกด Ctrl + Alt + Del เพื่อทำการ Restart Computer
ถ้าหากเจอหน้าจอแบบนี้ ก็มีหลักการเดียวกันครับ
คือกดลองกดปุ่มอะไรก็ได้ก่อน และพยายามทำการ Shut Down
ให้ได้ แต่ถ้าหากไม่ได้จริง ๆ ก็กด Ctrl + Alt + Del
เพื่อบูทเครื่องใหม่เลยครับ

Power Supply
ของเคสรุ่นใหม่แบบ ATX

แถมท้ายสำหรับผู้ที่ใช้เครื่องที่มีระบบ Power
Supply แบบ ATX ซึ่งจะใช้ซอฟต์แวร์ในการควบคุมสวิทช์
ปิด-เปิด ดังนั้นหากเครื่องแฮงค์
ในบางครั้งอาจจะไม่สามารถกดปิดเครื่องได้ ให้ทำการกดปุ่ม
Power นั้นค้างไว้ประมาณ 10 วินาทีครับ
จะเป็นการสั่งให้เครื่องปิดได้
โดยไม่ต้องอาศัยซอฟต์แวร์มาช่วย

ปัญหาส่วนใหญ่
เกิดจากอะไรบ้าง

ส่วนใหญ่ของปัญหาเครื่องคอมพิวเตอร์ค้างก็มีได้มากมาย
แต่สาเหตุหลัก ๆ ก็ขอรวบรวมมาไว้ตรงนี้
1.
การไม่เข้ากันของอุปกรณ์ต่าง ๆ เช่นเมนบอร์ดกับการ์ดจอ
หรือการ์ดเสียง
2. การต่อสายไฟ สายส่งข้อมูลต่าง ๆ
หลวมหรือต่อไว้ไม่แน่นดีพอ
3. การเสียบแรม ขั้วต่อสาย
หรือ การ์ด ต่าง ๆ หลวมหรือไม่แน่น
4.
ความสกปรกของจุดสัมผัสของอุปกรณ์ เช่นขาของแรม
ขั้วต่อของการ์ดต่าง ๆ ในเครื่อง
5. ฮาร์ดดิสก์
เริ่มมีปัญหา หรือใกล้จะเสีย
6. ระบบไฟ
หรือระบบจ่ายไฟไม่ดีพอ เช่นไฟตกบ่อย ๆ หรือชุดจ่ายไฟไม่ดั

7. การลงโปรแกรมไม่สมบูรณ์
หรือมีปัญหากับซอฟต์แวร์บางตัว
8. ความร้อนของ ซีพียู
พัดลมของ ซีพียู ตรวจสอบว่ายังทำงานได้ปกติหรือไม่
9.
ก่อนที่จะเกิดปัญหา ได้มีการทำอะไรบ้าง เช่นลงโปรแกรมเพิ่ม
หรือเพิ่มการ์ดในเครื่อง นั่นอาจจะเป็นสาเหตุหลักก็ได้

ขอขอบคุณความรู้ดี ๆ จากคุณหนึ่ง

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting